
PARLAMENTUL ROMÂNIEI

Camera Deputaţilor


	Comisia pentru agricultură, silvicultură, industrie alimentară şi servicii specifice 
Bucureşti, 05.11.2013

Nr. 4c-4/475
	Comisia juridică, de disciplină şi imunităţi

Bucureşti, 05.11.2013

Nr. 4c-11/1094


RAPORT COMUN
asupra proiectului de Lege privind unele măsuri pentru reorganizarea Ministerului Agriculturii şi Dezvoltării Rurale, precum şi a unor structuri aflate în subordinea acestuia 
(PL.x 346/2013)

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice şi Comisia juridică, de disciplină şi imunităţi au fost sesizate spre dezbatere în fond, cu proiectul de Lege privind unele măsuri pentru reorganizarea Ministerului Agriculturii şi Dezvoltării Rurale, precum şi a unor structuri aflate în subordinea acestuia, transmis cu adresa nr.PL. x 346 din 7 octombrie 2013 şi înregistrat cu nr. 4c-4/396/07.10.2013, respectiv nr. 4c-11/1094 din 8 octombrie 2013.

Proiectul de lege a fost adoptat de Senat, în şedinţa din 1 octombrie 2013. 

Camera Deputaţilor este Cameră decizională potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare.

Proiectul de lege are ca obiect de reglementare adoptarea unor măsuri pentru reorganizarea Ministerului Agriculturii şi Dezvoltării Rurale, precum şi a unor instituţii aflate în subordinea acestuia.  
Consiliul Legislativ, prin avizul cu nr. 700 din 9 iulie 2013, a avizat favorabil iniţiativa legislativă, cu observaţii şi propuneri.
 Membrii Comisiei juridice, de disciplină şi imunităţi au examinat proiectul de lege în şedinţa din 29 octombrie 2013. La lucrări au fost prezenţi 26 de deputaţi, din totalul de 27 membri ai Comisiei.
Membrii Comisiei pentru agricultură, silvicultură, industrie alimentară şi servicii specifice au examinat proiectul de lege în şedinţele din 16 şi 17 octombrie 2013. La lucrări au fost prezenţi 36 de deputaţi, din totalul de 37 membri ai Comisiei.

La dezbateri a participat, în calitate de invitat, conform prevederilor art.54 şi 55 din Regulamentul Camerei Deputaţilor, republicat, domnul Valentin Olimpiu Şoneriu, secretar de stat în cadrul Ministerului Agriculturii şi Dezvoltării Rurale. 
În urma examinării proiectului de lege şi a opiniilor exprimate de către membrii comisiilor, s-a hotărât, cu unanimitate de voturi, să se supună plenului Camerei Deputaţilor adoptarea proiectului de Lege privind unele măsuri pentru reorganizarea Ministerului Agriculturii şi Dezvoltării Rurale, precum şi a unor structuri aflate în subordinea acestuia, cu amendamentele admise prevăzute în anexa nr.1 la  prezentul raport. Amendamentele respinse sunt prevăzute în anexa nr.2  la prezentul raport.

Prin conţinutul său normativ, proiectul de lege se încadrează în categoria legilor ordinare. 

                          PREŞEDINTE, 






VICEPREŞEDINTE, 





   Nini SĂPUNARU






Nicolae-Ciprian NICA




      SECRETAR, 






                SECRETAR,      
       
                    
             Costel ŞOPTICĂ


                               Theodor-Cătălin NICOLESCU


Consilier, Anton Păştinaru









Consilier,  Iuliana Fuiorea 
 
Consilier, Florentin Oancea

                                    Anexa nr.1

I. AMENDAMENTE ADMISE

În urma dezbaterii, Comisiile propun adoptarea proiectului de lege cu următoarele amendamente: 


	Nr. crt.
	Text Senat 
	Text propus de Comisie

(autorul amendamentului)
	Motivarea amendamentelor

	0
	1
	2
	3

	1. 
	LEGE 

privind unele măsuri pentru reorganizarea Ministerului Agriculturii şi Dezvoltării Rurale, precum şi a unor structuri aflate în subordinea acestuia 
	Nemodificat 
	

	2. 
	 Art. 1. - Reorganizarea Ministerului Agriculturii şi Dezvoltării Rurale şi structurilor din subordinea acestuia se realizează potrivit legii.
	    Art. 1. - Reorganizarea Ministerului Agriculturii şi Dezvoltării Rurale şi structurilor din subordinea acestuia se realizează potrivit prezentei legii.
Autor – Comisia juridica
	

	3. 
	Art. 2. – Structurile din subordinea Ministerului Agriculturii şi Dezvoltării Rurale supuse reorganizării potrivit prezentei legi, precum şi modalitatea de reorganizare sunt prevăzute în anexă, care face parte integrantă din prezenta lege.  
	Nemodificat 
	

	4. 
	Art. 3. - (1) Înfiinţarea, organizarea şi funcţionarea, atribuţiile instituţiilor publice rezultate din reorganizarea structurilor prevăzute în anexă, precum şi alte aspecte determinate de aplicarea măsurilor de reorganizare se reglementează prin hotărâre a Guvernului. 

(2) Desfiinţarea structurilor prevăzute la art. 1, realizată prin prezenta lege, va produce efecte la data intrării în vigoare a hotărârilor Guvernului prevăzute la alin. (1), dar nu mai târziu de 60 de zile de la această dată.

(3) Actele normative prevăzute la alin. (1) se supun spre aprobare Guvernului în termen de 30 de zile de la data intrării în vigoare a prezentei legi. Acestea vor reglementa şi situaţia patrimoniului structurilor reorganizate. 
	Art. 3. – (1) Înfiinţarea, organizarea şi funcţionarea, atribuţiile instituţiilor publice rezultate din reorganizarea structurilor prevăzute în anexă, precum şi alte aspecte determinate de aplicarea măsurilor de reorganizare se reglementează prin hotărâri ale Guvernului. 

      (2) Hotărârile de Guvern prevăzute la alin. (1) se adoptă în termen de 30 de zile de la data intrării în vigoare a prezentei legi. Acestea vor reglementa şi situaţia patrimoniului structurilor reorganizate, în condiţiile legii.

  (3) Desfiinţarea structurilor prevăzute la art. 1, realizată prin prezenta lege, va produce efecte la data intrării în vigoare a hotărârilor Guvernului prevăzute la alin. (1), dar nu mai târziu de 60 de zile de la această dată.
Autori:

Deputat PSD – Petre Daea  şi Comisia juridică
	Pentru  corelare cu prevederile alin. (2). 
Pentru a stabili corect ordinea de desfăşurare a procesului de reorganizare. 

	5. 
	Art. 4. – Personalul structurilor care se desfiinţează în urma reorganizării se preia de instituţiile publice la care trece activitatea acestora, beneficiind de drepturile salariale acordate, potrivit legii, pentru categoriile de funcţii din cadrul instituţiilor publice care preiau activitatea. 
	Nemodificat 
	

	6. 
	Art. 5. – (1) Se înfiinţează Autoritatea Naţională Fitosanitară, denumită în continuare Autoritatea, organ de specialitate al administraţiei publice centrale, cu personalitate juridică, finanţată din venituri proprii şi subvenţii acordate de la bugetul de stat, în subordinea Ministerului Agriculturii şi Dezvoltării Rurale. 

(2) Autoritatea se înfiinţează prin preluarea activităţii, a personalului şi a  patrimoniului următoarelor structuri: Laboratorul Central Fitosanitar, Agenţia Naţională Fitosanitară din cadrul Ministerului Agriculturii şi Dezvoltării Rurale, unităţilor fitosanitare din cadrul direcţiilor pentru agricultură judeţene şi a municipiului Bucureşti, structuri care se desfiinţează.

(3) Autoritatea se subrogă în toate drepturile şi obligaţiile structurilor prevăzute la alin. (2).
	Nemodificat 


	

	7. 
	Art. 6. – Patrimoniul Autorităţii se constituie prin preluarea patrimoniului Laboratorului Central Fitosanitar şi a patrimoniilor direcţiilor pentru agricultură judeţene şi a municipiului Bucureşti aferente activităţii unităţilor fitosanitare, pe baza situaţiilor financiare întocmite la data încetării activităţii, potrivit art. 28 alin. (1) din Legea contabilităţii nr. 82/1991, republicată, cu modificările şi completările ulterioare, împreună cu protocolul de predare-preluare, încheiat în termen de 60 de zile de la data intrării în vigoare a hotărârii Guvernului prevăzute la art. 3 alin. (1). Autoritatea va prelua de la fiecare direcţie pentru agricultură judeţeană, inclusiv a municipiului Bucureşti, câte un autovehicul, precum şi o şalupă fluvială de la Direcţia pentru agricultură Tulcea.  
	     Art. 6. – Patrimoniul Autorităţii se constituie prin preluarea patrimoniului Laboratorului Central Fitosanitar şi a patrimoniilor direcţiilor pentru agricultură judeţene şi a municipiului Bucureşti aferente activităţii unităţilor fitosanitare, pe baza situaţiilor financiare întocmite la data încetării activităţii, potrivit prevederilor Legii nr.82/1991, republicată, cu modificările şi completările ulterioare.

Autor – Comisia juridică
	

	8. 
	Art. 7. – (1) În cadrul Ministerului Agriculturii şi Dezvoltării Rurale  se înfiinţează Direcţia de inspecţii, verificare şi control în agricultură, cu rang de direcţie, prin preluarea activităţilor de inspecţie, de verificare şi de control de la  direcţiile pentru agricultură judeţene, respectiv a municipiului Bucureşti. 

(2) La nivelul fiecărui judeţ şi al municipiului Bucureşti se organizează şi funcţionează, în subordinea Direcţiei de inspecţii, verificare şi control în agricultură, un serviciu de inspecţii, verificare şi control în agricultură.
(3)  Direcţia de inspecţii, verificare şi control în agricultură se subrogă în toate drepturile şi obligaţiile aferente desfăşurării activităţilor de inspecţie, de verificare şi de control ale direcţiilor pentru agricultură judeţene, respectiv a municipiului Bucureşti. 

(4) Personalul direcţiilor pentru agricultură judeţene şi a municipiului Bucureşti cu atribuţii de inspecţie, de verificare şi de control se preia de către Direcţia de inspecţii, verificare şi control în agricultură conform art. 4.

(5) Patrimoniul direcţiilor pentru agricultură judeţene, respectiv a municipiului Bucureşti, aferent desfăşurării activităţilor de inspecţie, de verificare şi de control se preia de către Direcţia de inspecţii, verificare şi control în agricultură, prin protocol de predare-primire, încheiat în termen de 20 de zile de la data intrării în vigoare a hotărârii Guvernului prevăzute la art. 3 alin. (1). 
	    Art. 7. – (1) – Nemodificat  

    (2) - Nemodificat
    (3) – Nemodificat 
    (4) – Nemodificat 
    (5) Bunurile direcţiilor pentru agricultură judeţene, respectiv a municipiului Bucureşti, aferente desfăşurării activităţilor de inspecţie, de verificare şi de control se preiau de către Direcţia de inspecţii, verificare şi control în agricultură, prin protocol de predare-primire, încheiat în termen de 20 de zile de la data intrării în vigoare a hotărârii Guvernului prevăzute la art. 3 alin. (1).
Autor – Comisia juridică
	

	9. 
	Art. 8. – (1) La nivelul fiecărui judeţ şi al municipiului Bucureşti se înfiinţează oficiile pentru agricultură judeţene, instituţii publice cu personalitate juridică, în subordinea Ministerului Agriculturii şi Dezvoltării Rurale, finanţate din venituri proprii şi subvenţii acordate de la bugetul de stat. 

 (2) Oficiile pentru agricultură judeţene şi al municipiului Bucureşti se înfiinţează prin reorganizarea direcţiilor pentru agricultură judeţene, respectiv a municipiului  Bucureşti, şi a oficiilor de studii pedologice şi agrochimice şi a caselor agronomului, care se desfiinţează, ca urmare a comasării prin fuziune. 

(3) Oficiile pentru agricultură judeţene şi al municipiului Bucureşti se subrogă în toate drepturile şi obligaţiile structurilor prevăzute la alin. (2).

(4) Până la data de 1 ianuarie 2014, oficiile pentru agricultură judeţene şi al municipiului Bucureşti trec din subordinea Ministerului  Agriculturii şi Dezvoltării Rurale  în subordinea consiliilor judeţene, respectiv în subordinea Consiliului General al Municipiului Bucureşti.  
	Art. 8. – (1) La nivelul fiecărui judeţ şi al municipiului Bucureşti se înfiinţează direcţiile pentru agricultură şi studii pedologice, instituţii publice cu personalitate juridică, în subordinea Ministerului Agriculturii şi Dezvoltării Rurale, finanţate din venituri proprii şi subvenţii acordate de la bugetul de stat. 

 (2) Direcţiile pentru agricultură şi studii pedologice judeţene şi a municipiului Bucureşti se înfiinţează prin reorganizarea direcţiilor pentru agricultură judeţene, respectiv a municipiului  Bucureşti, şi a oficiilor de studii pedologice şi agrochimice şi a caselor agronomului, care se desfiinţează, ca urmare a comasării prin fuziune. 

(3) Direcţiile pentru agricultură şi studii pedologice judeţene şi a municipiului Bucureşti se subrogă în toate drepturile şi obligaţiile structurilor prevăzute la alin. (2).

       (4) În termen de trei luni de la data intrării în vigoare a prezentei legi, direcţiile pentru agricultură şi studii pedologice judeţene şi a municipiului Bucureşti trec din subordinea Ministerului  Agriculturii şi Dezvoltării Rurale  în subordinea consiliilor judeţene, respectiv în subordinea Consiliului General al Municipiului Bucureşti.  

Autori:

Deputat PSD – Petre Daea şi Comisia juridică
	

	10. 
	Art. 9. – Patrimoniul oficiilor pentru agricultură judeţene şi al municipiului Bucureşti se constituie prin preluarea patrimoniului oficiilor de studii pedologice şi agrochimice judeţene, a patrimoniului caselor agronomului şi a patrimoniului direcţiilor pentru agricultură judeţene şi a municipiului Bucureşti, cu excepţia elementelor patrimoniale aferente activităţii unităţilor fitosanitare care se predau Autorităţii Naţionale Fitosanitare şi a elementelor patrimoniale aferente activităţii de inspecţie, de verificare şi de control, care se predau Ministerului Agriculturii şi Dezvoltării Rurale, pe baza situaţiilor financiare întocmite la data încetării activităţii, potrivit art. 28 alin. (1) din Legea nr. 82/1991, republicată, cu modificările şi completările ulterioare, împreună cu protocolul de predare-preluare, încheiat în termen de 20 de zile de la data intrării în vigoare a hotărârii Guvernului prevăzute la art. 3 alin. (1).
	           Art. 9. – Patrimoniul direcţiilor pentru agricultură şi studii pedologice judeţene şi a municipiului Bucureşti se constituie prin preluarea patrimoniului oficiilor de studii pedologice şi agrochimice judeţene, a patrimoniului caselor agronomului şi a patrimoniului direcţiilor pentru agricultură judeţene şi a municipiului Bucureşti, cu excepţia elementelor patrimoniale aferente activităţii unităţilor fitosanitare care se predau Autorităţii Naţionale Fitosanitare şi a elementelor patrimoniale aferente activităţii de inspecţie, de verificare şi de control, care se predau Ministerului Agriculturii şi Dezvoltării Rurale, pe baza situaţiilor financiare întocmite la data încetării activităţii, potrivit prevederilor legale în vigoare, în termenul prevăzut la art.8, alin. (4).
Autori:

Deputat PSD – Petre Daea şi Comisia juridică
	

	11. 
	Art. 10. – (1) Se înfiinţează Autoritatea Naţională pentru Resurse Vegetale, prin reorganizarea inspectoratelor teritoriale pentru calitatea seminţelor şi materialului săditor, care se desfiinţează ca urmare a comasării prin fuziune şi prin preluarea activităţii Inspecţiei Naţionale pentru Calitatea Seminţelor de la Direcţia Inspecţii din cadrul Ministerului Agriculturii şi Dezvoltării Rurale.

(2) Autoritatea Naţională pentru Resurse Vegetale, denumită în continuare A.N.R.V., este organ de specialitate al administraţiei publice centrale, cu personalitate juridică, finanţată din venituri proprii şi subvenţii de la bugetul de stat, în subordinea Ministerului Agriculturii şi Dezvoltării Rurale. 

(3) A.N.R.V. se subrogă în toate drepturile şi obligaţiile structurilor prevăzute la alin. (1).

(4) A.N.R.V. are în structura sa oficii teritoriale fără personalitate juridică. La propunerea Ministerului Agriculturii şi Dezvoltării Rurale, prin hotărâre a Guvernului, oficiile teritoriale pot dobândi personalitate juridică. 

(5) Numărul oficiilor teritoriale, competenţa teritorială a acestora şi relaţiile funcţionale cu A.N.R.V. se stabilesc prin ordin al ministrului agriculturii şi dezvoltării rurale.

(6) Laboratorul Central pentru Calitatea Seminţelor şi a Materialului Săditor funcţionează ca instituţie publică, cu personalitate juridică, în subordinea A.N.R.V., finanţată din venituri proprii şi subvenţii acordate de la bugetul de stat.   
	Nemodificat 
	

	12. 
	Art. 11. – Patrimoniul A.N.R.V. se constituie prin preluarea patrimoniului inspectoratelor teritoriale pentru calitatea seminţelor şi a materialului săditor, pe baza situaţiilor financiare întocmite la data încetării activităţii, potrivit art. 28 alin. (1) din Legea nr. 82/1991, republicată, cu modificările şi completările ulterioare, împreună cu protocolul de predare-preluare, încheiat în termen de 60 de zile de la data intrării în vigoare a hotărârii Guvernului prevăzute la art. 3 alin. (1).  
	     Art. 11. – Patrimoniul A.N.R.V. se constituie prin preluarea patrimoniului inspectoratelor teritoriale pentru calitatea seminţelor şi a materialului săditor, pe baza situaţiilor financiare întocmite la data încetării activităţii, conform prevederilor legale în vigoare.

Autor – Comisia juridică
	

	13. 
	Art. 12. – (1) Se înfiinţează Autoritatea pentru Administrarea Sistemului Naţional Antigrindină şi de Creştere a  Precipitaţiilor, denumită în continuare Autoritatea, organ de specialitate al administraţiei publice centrale, cu personalitate juridică, finanţată de la bugetul de stat, în subordinea Ministerului Agriculturii şi Dezvoltării Rurale. 

(2) Autoritatea se înfiinţează prin preluarea activităţii şi a personalului Direcţiei Generale Sistemul Naţional Antigrindină şi de Creştere a Precipitaţiilor din cadrul Ministerului Agriculturii şi Dezvoltării Rurale,  care se desfiinţează.

(3) Autoritatea se subrogă în toate drepturile şi obligaţiile Direcţiei Generale Sistemul Naţional Antigrindină şi de Creştere a Precipitaţiilor din cadrul Ministerului Agriculturii şi Dezvoltării Rurale.

(4) Patrimoniul creat în cadrul Programului de realizare a Sistemului Naţional Antigrindină şi de Creştere a Precipitaţiilor se preia de către Autoritate de la Ministerul Agriculturii şi Dezvoltării Rurale prin protocol de predare-preluare, încheiat în termen de 60 de zile de la data intrării în vigoare a hotărârii Guvernului prevăzută la art. 3 alin. (1).
	Nemodificat 
	

	14. 
	Art. 13. – (1) Se înfiinţează Agenţia Zonei Montane denumită în continuare Agenţia,  organ de specialitate al administraţiei publice centrale, cu personalitate juridică, finanţată de la bugetul de stat, în subordinea Ministerului Agriculturii şi Dezvoltării Rurale, cu sediul în strada Calea Moţilor nr. 112, municipiul Alba Iulia, judeţul Alba. 

(2) În cadrul Agenţiei Zonei Montane se organizează, ca direcţie, Centrul de Formare şi Inovaţie pentru Dezvoltare în Carpaţi-CEFIDEC, structură specializată pentru formare profesională în specific montan.

(3) Prin hotărâre a Guvernului, Centrul de Formare şi Inovaţie pentru Dezvoltare în Carpaţi-CEFIDEC poate fi reorganizat ca instituţie publică cu personalitate juridică în subordinea Agenţiei.

(4) În termen de 30 de zile de la data intrării în vigoare a prezentei legi, prin hotărâre a Guvernului, se vor stabili organizarea şi funcţionarea Agenţiei.
	Art. 13. – (1) Se înfiinţează Agenţia Zonei Montane denumită în continuare Agenţia,  organ de specialitate al administraţiei publice centrale, cu personalitate juridică, finanţată de la bugetul de stat, în subordinea Ministerului Agriculturii şi Dezvoltării Rurale. 

(2) La nivelul judeţelor în care suprafaţa ocupată cu relief muntos reprezintă peste 50% din suprafaţa totală se vor înfiinţa oficii judeţene ale Agenţiei, denumite în continuare oficii judeţene, instituţii cu personalitate juridică în subordinea Agenţiei.

Autori:

Deputat PSD – Petre Daea

Deputat PSD – Valeriu Steriu 

Deputat PSD – Nicolae Ciprian Nica

   (2) – Se elimină

    (3) – Se elimină

    (3) – Nemodificat 

	Reorganizarea se face prin hotărâre de Guvern, prin care se va stabili sediul. 

	15. 
	Art. 14. – (1) Numărul de posturi aferente aparatului central al Ministerului Agriculturii şi Dezvoltării Rurale, precum şi numărul total de posturi finanţate integral de la bugetul de stat şi din venituri proprii pentru structurile subordonate Ministerului Agriculturii şi Dezvoltării Rurale se stabilesc prin hotărâre a Guvernului, în termen de 10 zile de la data intrării în vigoare a prezentei legi. 

(2) Regulamentul de organizare şi funcţionare, structura organizatorică, statul de funcţii şi numărul de posturi pentru fiecare structură subordonată Ministerului Agriculturii şi Dezvoltării Rurale se aprobă prin ordin al ministrului agriculturii şi dezvoltării rurale. 
	Nemodificat 


	

	16. 
	Art. 15. – De la data intrării în vigoare a hotărârii Guvernului prevăzută la art. 3 alin. (1), în cuprinsul actelor normative în vigoare, următoarele expresii şi denumiri se înlocuiesc după cum urmează:

a) sintagmele Agenţia Naţională Fitosanitară, Laboratorul Central Fitosanitar” şi Unităţile Fitosanitare se înlocuiesc cu sintagma Autoritatea Naţională Fitosanitară;

b) sintagmele Inspecţia Naţională pentru Calitatea Seminţelor şi Inspectoratele pentru Calitatea Seminţelor şi Materialului Săditor se înlocuiesc cu sintagma Autoritatea Naţională pentru Resurse Vegetale;

c) sintagmele direcţiile pentru agricultură judeţene şi a municipiului Bucureşti, oficiile de studii pedologice şi casele agronomului se înlocuiesc cu sintagma oficiile judeţene pentru agricultură şi al municipiului Bucureşti;


        d) în tot cuprinsul Legii nr. 173/2008 privind intervenţiile active în atmosferă, publicată în Monitorul Oficial al României, Partea I, nr. 715 din 21 octombrie 2008, orice referire la Administraţia Sistemului Naţional Antigrindină şi de Creştere a Precipitaţiilor se consideră a fi făcută la Autoritatea pentru Administrarea Sistemului Naţional Antigrindină.
	     Art. 15. – partea introductivă – Nemodificată 

a) – Nemodificată 

b) – Nemodificată 

  c) sintagmele direcţiile pentru agricultură judeţene şi a municipiului Bucureşti, oficiile de studii pedologice şi casele agronomului se înlocuiesc cu sintagma direcţiile pentru agricultură şi studii pedologice judeţene şi a  municipiului Bucureşti;

Autori:

Deputat PSD – Petre Daea şi Comisia juridică

   d) în tot cuprinsul Legii nr. 173/2008 privind intervenţiile active în atmosferă, publicată în Monitorul Oficial al României, Partea I, nr. 715 din 21 octombrie 2008, orice referire la Administraţia Sistemului Naţional Antigrindină şi de Creştere a Precipitaţiilor se consideră a fi făcută la Autoritatea pentru Administrarea Sistemului Naţional Antigrindină şi de Creştere a Precipitaţiilor.
Autor:

Deputat PSD – Ioan Dârzu
	Pentru corelare cu prevederile art. 12 alin. (1). 



	17. 
	Art. 16. – (1) Se autorizează Ministerul Finanţelor Publice să introducă, la propunerea ordonatorului principal de credite, modificările ce decurg din aplicarea prezentei legi, în structura bugetului de stat şi a  bugetului Ministerului Agriculturii şi Dezvoltării Rurale pe anul 2013.

(2) Se autorizează Ministerul Agriculturii şi Dezvoltării Rurale să detalieze modificările prevăzute la alin. (1) şi să le introducă în bugetul propriu şi în anexele la acesta .

 (3) La solicitarea Ministerului Finanţelor Publice, Ministerului Agriculturii şi Dezvoltării Rurale va emite precizări în legătură cu modificările în execuţia bugetului de stat ce decurg din aplicarea prevederilor prezentei legi.   
	Nemodificat 


	

	18. 
	Art. 17. – Aplicarea procedurilor prevăzute  de Legea nr. 188/1999 privind Statutul funcţionarilor publici, republicată, cu modificările şi completările ulterioare, se realizează în termen de minimum 30 de zile de la data intrării în vigoare a prezentei  legi. 
	Nemodificat 
	

	19. 
	Anexa 
	Anexa se modifică şi se înlocuieşte cu anexa la prezentul raport.
	


ANEXĂ

Lista structurilor din cadrul/subordinea Ministerului Agriculturii şi Dezvoltării Rurale 

supuse reorganizării

	Nr.

crt.
	Instituţia supusă reorganizării/sursa de finanţare
	Actul normativ de înfiinţare în vigoare
	Modalitatea de reorganizare
	Structura/entitatea rezultată/sursa de finanţare/ministerul sau autoritatea coordonatoare

	1. 
	Laboratorul Central Fitosanitar/finanţat integral din bugetul de stat 
	Hotărârea Guvernului nr. 753/2010 pentru înfiinţarea, organizarea şi funcţionarea Laboratorului Central Fitosanitar; Ordonanţa de urgenţă a Guvernului nr. 70/2010 privind unele măsuri pentru reorganizarea Ministerului Agriculturii şi Dezvoltării Rurale, precum şi a unor structuri aflate în subordinea acestuia, aprobată cu modificări şi completări prin Legea nr. 26/2012
	- Desfiinţare prin fuziune şi preluarea activităţii de către Autoritatea Naţională Fitosanitară

- Schimbarea formei de finanţare  
	Autoritatea Naţională Fitosanitară, organ de specialitate al administraţiei publice centrale finanţată din venituri proprii şi subvenţii acordate de la bugetul de stat,/în subordinea Ministerului Agriculturii şi Dezvoltării Rurale 

	2. 
	Direcţia – Agenţia Naţională Fitosanitară – din cadrul Ministerul Agriculturii şi Dezvoltării Rurale/finanţată integral din bugetul de stat
	Hotărârea Guvernului nr. 725/2010 privind reorganizarea şi funcţionarea Ministerului Agriculturii şi Dezvoltării Rurale, precum şi a unor structuri aflate în subordinea acestuia, cu modificările şi completările ulterioare; Legea nr. 37/2006 privind reorganizarea activităţii de protecţie a plantelor şi carantină fitosanitară, cu modificările şi completările ulterioare  
	- Direcţia – Agenţia  Naţională Fitosanitară se preia de către Autoritatea Naţională Fitosanitară

- Schimbarea formei de finanţare  


	Autoritatea Naţională Fitosanitară, organ de specialitate al administraţiei publice centrale/ finanţată din venituri proprii şi subvenţii acordate de la bugetul de stat,/în subordinea Ministerului Agriculturii şi Dezvoltării Rurale 



	3. 
	Unităţile fitosanitare din cadrul direcţiilor pentru agricultură judeţene şi a municipiului Bucureşti/finanţate integral din bugetul de stat
	Hotărârea Guvernului nr. 751/2010 privind măsurile de reorganizare a direcţiilor pentru agricultură şi dezvoltare rurală judeţene şi a municipiului Bucureşti, precum şi stabilirea numărului de posturi, cu modificările ulterioare
	- Unităţile fitosanitare se preiau de către Autoritatea Naţională Fitosanitară

- Schimbarea formei de finanţare  


	Autoritatea Naţională Fitosanitară, organ de specialitate al administraţiei publice centrale/ finanţată din venituri proprii şi subvenţii acordate de la bugetul de stat,/în subordinea Ministerului Agriculturii şi Dezvoltării Rurale 



	4. 
	Direcţiile pentru agricultură judeţene şi a municipiului Bucureşti/finanţate integral din bugetul de stat
	Hotărârea Guvernului nr. 751/2010 privind măsurile de reorganizare a direcţiilor pentru agricultură şi dezvoltare rurală judeţene şi a municipiului Bucureşti, precum şi stabilirea numărului de posturi, cu modificările ulterioare; Ordonanţa de urgenţă a Guvernului nr. 70/2010 privind unele măsuri pentru reorganizarea Ministerului Agriculturii şi Dezvoltării Rurale, precum şi a unor structuri aflate în subordinea acestuia, aprobată cu modificări şi completări prin Legea nr. 26/2012
	- Desfiinţare, ca urmare a comasării prin fuziune şi preluarea activităţii de către direcţiile pentru agricultură şi studii pedologice judeţene şi a municipiului Bucureşti 
	Direcţiile pentru agricultură şi studii pedologice judeţene şi a municipiului Bucureşti/instituţii publice/finanţate din venituri proprii şi subvenţii acordate de la bugetul de stat,/în subordinea Ministerului Agriculturii şi Dezvoltării Rurale 

	5. 
	Oficiile de studii pedologice şi agrochimice/finanţate din venituri proprii
	Hotărârea Guvernului nr. 751/2010 privind măsurile de reorganizare a direcţiilor pentru agricultură şi dezvoltare rurală judeţene şi a municipiului Bucureşti, precum şi stabilirea numărului de posturi, cu modificările ulterioare
	- Desfiinţare, ca urmare a comasării prin fuziune şi preluarea activităţii de către direcţiile pentru agricultură şi studii pedologice judeţene şi a municipiului Bucureşti
	Direcţiile pentru agricultură şi studii pedologice judeţene şi a municipiului Bucureşti/instituţii publice/finanţate din venituri proprii şi subvenţii acordate de la bugetul de stat,/în subordinea Ministerului Agriculturii şi Dezvoltării Rurale

	6. 
	Casele agronomului/finanţate din venituri proprii
	Hotărârea Guvernului nr. 1.901/2004 privind înfiinţarea caselor agronomului prin reorganizarea Casei Agronomului
	- Desfiinţare, ca urmare a comasării prin fuziune şi preluarea activităţii de către direcţiile pentru agricultură şi studii pedologice judeţene şi a municipiului Bucureşti
	Direcţiile pentru agricultură şi studii pedologice judeţene şi a municipiului Bucureşti/instituţii publice/finanţate din venituri proprii şi subvenţii acordate de la bugetul de stat,/în subordinea Ministerului Agriculturii şi Dezvoltării Rurale

	7. 
	Inspectoratele teritoriale pentru calitatea seminţelor şi materialului săditor/ finanţate din venituri proprii şi subvenţii acordate de la bugetul de stat
	Hotărârea Guvernului nr. 716/1999 privind reorganizarea şi funcţionarea inspectoratelor pentru calitatea seminţelor şi materialului săditor şi a Laboratorului Central pentru Controlul Calităţii Seminţelor, precum şi actualizarea limitelor amenzilor prevăzute de Legea nr. 75/1995, cu modificările ulterioare
	- Desfiinţare, ca urmare a comasării prin fuziune 
	Autoritatea Naţională pentru 
Resurse Vegetale, organ de specialitate al administraţiei publice centrale,/finanţată din venituri proprii şi subvenţii acordate de la bugetul de stat/în subordinea Ministerului Agriculturii şi Dezvoltării Rurale

	8. 
	Inspecţia Naţională pentru Calitatea Seminţelor din cadrul Direcţiei Inspecţii a Ministerului Agriculturii şi Dezvoltării Rurale/finanţată integral din bugetul de stat
	Hotărârea Guvernului nr. 725/2010 privind reorganizarea şi funcţionarea Ministerului Agriculturii şi Dezvoltării Rurale, precum şi a unor structuri aflate în subordinea acestuia, cu modificările şi completările ulterioare;

Legea nr. 266/2002 privind producerea, prelucrarea, controlul şi certificarea calităţii, comercializarea seminţelor şi a materialului săditor, precum şi testarea şi înregistrarea soiurilor de plante, republicată
	- Activitatea Inspecţiei Naţionale pentru Calitatea Seminţelor din cadrul Direcţiei Inspecţii a Ministerului Agriculturii şi Dezvoltării Rurale se preia de către Autoritatea Naţională pentru Resurse Vegetale

- Schimbarea formei de finanţare 
	Autoritatea Naţională pentru 
Resurse Vegetale, organ de specialitate al administraţiei publice centrale,/finanţată din venituri proprii şi subvenţii acordate de la bugetul de stat/în subordinea Ministerului Agriculturii şi Dezvoltării Rurale

	9. 
	Laboratorul Central pentru Calitatea Seminţelor şi a Materialului Săditor/finanţat din venituri proprii şi subvenţii acordate de la bugetul de stat 
	Hotărârea Guvernului nr. 1.433/2009 privind înfiinţarea, organizarea şi funcţionarea Laboratorului Central pentru Calitatea Seminţelor şi a Materialului Săditor, ca urmare a comasării prin absorbţie şi a preluării activităţii Băncii de Resurse Genetice Vegetale Suceava, cu modificările ulterioare; 
Legea nr. 266/2002 privind producerea, prelucrarea, controlul şi certificarea calităţii, comercializarea seminţelor şi a materialului săditor, precum şi testarea şi înregistrarea soiurilor de plante, republicată;

Ordonanţa de urgenţă a Guvernului nr. 70/2010 privind unele măsuri pentru reorganizarea Ministerului Agriculturii şi Dezvoltării Rurale, precum şi a unor structuri aflate în subordinea acestuia, aprobată cu modificări şi completări prin Legea nr. 26/2012
	- Se trece de la Ministerul Agriculturii şi Dezvoltării Rurale în subordinea Autorităţii Naţionale pentru Resurse Vegetale
	Laboratorul Central pentru Calitatea Seminţelor şi a Materialului Săditor/finanţat din venituri proprii şi subvenţii acordate de la bugetul de stat în subordinea Autorităţii Naţionale pentru Resurse Vegetale

	10. 
	Direcţia Generală Sistemul Naţional Antigrindină şi de Creştere a Precipitaţiilor din cadrul Ministerului Agriculturii şi Dezvoltării Rurale/finanţată integral de la bugetul de stat 
	Hotărârea Guvernului nr. 725/2010 privind reorganizarea şi funcţionarea Ministerului Agriculturii şi Dezvoltării Rurale, precum şi a unor structuri aflate în subordinea acestuia, cu modificările şi completările ulterioare;
	- Se înfiinţează Autoritatea pentru Administrarea Sistemului Naţional Antigrindină şi de Creştere a Precipitaţiilor 
	Autoritatea pentru Administrarea Sistemului Naţional Antigrindină şi de Creştere a Precipitaţiilor, organ de specialitate al administraţiei publice centrale/finanţată de la bugetul de stat/în subordinea Ministerului Agriculturii şi Dezvoltării Rurale


Anexa nr.2

II. AMENDAMENTE  RESPINSE 
	Nr. crt.
	Text iniţial 
	Text propus de Comisie

(autorul amendamentului)
	Motivarea amendamentelor
	Camera decizională 

	0
	1
	2
	3
	4

	1. 
	Art. 13. – (1) Se înfiinţează Agenţia Zonei Montane denumită în continuare Agenţia,  organ de specialitate al administraţiei publice centrale, cu personalitate juridică, finanţată de la bugetul de stat, în subordinea Ministerului Agriculturii şi Dezvoltării Rurale, cu sediul în strada Calea Moţilor nr. 112, municipiul Alba Iulia, judeţul Alba. 
	Art. 13. – (1) Se înfiinţează Agenţia Zonei Montane denumită în continuare Agenţia,  organ de specialitate al administraţiei publice centrale, cu personalitate juridică, finanţată de la bugetul de stat, în subordinea Ministerului Agriculturii şi Dezvoltării Rurale, cu sediul în strada Runc nr. 23, oraşul Vatra Dornei, judeţul Suceava. 

Autori, 

Deputat PSD – Ioan Munteanu

Deputat PSD – Gavril Mîrza

Deputat PSD – Ioan Stan 


	1. 

2. Se va stabili prin hotărâre de Guvern, în momentul reorganizării.
	Camera Deputaţilor

